OpenLLM-France/wikimedia huggingface dataset:
# Guttman eskala

Guttman eskala psikometrian eta soziologian erabili ohi den galde sorta mota bat da, Louis Guttman soziologoak ikertu zuena. Guttman eskaletan galderak dikotomikoak (hau da bi erantzun posible bakarrik onartzen dituzte: bai ala ez, ados edo ez ados) izateaz gainera, ordena zehatz bati jarraitzen diote, non item edo galdera bati erakutsitako onarpenak modu inplizituan aurreko galdera guztien onarpena ekarri beharko lukeen. Adibidez, honako galde sorta honek Guttmanen eskala bat osatzen duela esan daiteke:
* Euskal Herrira datozen etorkinak onartu egiten ditut. (Ados - Ez ados)
* Begi onez ikusten dut nire herrian etorkinak bizitzea. (Ados - Ez ados)
* Nire auzoko etorkinekin ongi moldatzen naiz. (Ados - Ez ados)
* Gogoz hartuko nuke nire etxe ondoan etorkinak bizitzea. (Ados - Ez ados)
* Etorkin batzuk nire lagunak dira. (Ados - Ez ados)
* Nire seme-alabak etorkin batekin ezkontzea pozez hartuko nuke. (Ados - Ez ados)
Modu honetan, Guttman eskala metakorra dela esaten da, galdera batean emandako erantzunak aurreko eta ondorengo galdera guztien erantzunak finkatzen baititu. Likert eskala, berriz, batukorra dela esaten da, pertsona bati buruzko ezaugarri bat item edo galdera batzuen bitartez neurtzen da, item bakoitzari 1-5 edo 1-7 bitarteko balorazioa emanez eta azkenean horien batura kalkulatuz, erantzunak independenteak eta askeak izanik. Guttman eskala dimentsio bakarrekoa dela ere esaten da, itemak eskala bakar batean daudelako, elkar loturiko erantzunekin. Likert eskalan erantzunak independenteak direnez, dimentsio anitzekoa dela esaten da, azkenean item guztien baturaz balio bakarra eskuratzen den arren.
Guttman eskalen praktikan ordea, erantzunak espero ez bezala erantzuten dituzten pertsonak izaten dira: adibidez, arestiko adibideko galderetatik 1., 3. eta 4. galderetan baiezkoa edo adostasuna ematea eta 2., 5. eta 6. galderetan ezezkoa ematea, 2. galderan adostasuna espero daitekeelarik. Hau dela eta, eta ahal den neurrian galde sorta bat Guttman eskalaz behar bezala eratzeko, beharrezkoa da item edo galderak egoki aukeratu eta ordenatzea. Horretarako, eskalograma deritzon teknika gara daiteke.

## Kanpo estekak

* Datuak: Q1304639
# Gorriztaran

Gorriztaran Leitzako (Nafarroa) herrigunearen ingurualdean dagoen bost auzoetakoa da, baserri eremukoa.

## Ikus, gainera

* Leitzaldea

## Kanpo estekak

* Datuak: Q12258691
# Gorron kantonamendua

Gorron kantonamendua Frantziako kantonamendu bat da. Mayenne departamenduan dago, Loirerria eskualdean. Guztira 27 udalerri ditu eta Gorron da bere hiriburua.

## Kanpo estekak

* Datuak: Q660308
# Gorrondatxe

Gorrondatxe edo Askorri Bizkaiko hondartza da, Getxoko Elexalden kokatua. Getxoko hondartzarik basatiena da, hondartzaren inguruan ez dagoelako ezelako eraikinik. Hondartzara iristeko bide aldats bati jarraitu beharra dago. Gorrondatxe ondoko muinoan balio ekologiko handiko pinudi bat dago.
"Askorri" hondartzaren izena izateaz gain, haren alboan, iparraldean, dagoen puntaren izena ere bada.

## Garraiobideak

Hondartzara joateko Bilbo-Askorri autobus linea erabil daiteke, Bizkaibus linea honek 30 minutuko maiztasuna dauka.

## Erreferentziak

* 1 2 199. araua - Euskal Herriko kostaldeko leku-izenak. Euskaltzaindia.

## Kanpo estekak

* Hondartzari buruzko informazioa Bizkaiko Foru Aldundiaren webgunean.
* Datuak: Q8210861
* Multimedia: Gorrondatxe Beach / Q8210861
# Gorrontz-Olano

    Artikulu hau Ultzamako kontzejuari buruzkoa da; beste esanahietarako, ikus «Anoeta».
Gorrontz-Olano Ultzamako kontzejua da. 2020 hasieran 29 biztanle zituen.

## Biztanleria

Gorrontz-Olanoko biztanleria :
| 1960 | 1970 | 1981 | 1990 | 2000 | 2010 | 2020 |
| 50 | 35 | 30 | 29 | 30 | 30 | 29 |

## Erreferentziak

* 1 2 Evolución de la población de los municipios y concejos desde 1981, con su legislación asociada. administracionelectronica.navarra.es (Noiz kontsultatua: 2022-1-7).
* ↑ Arozamena Ayala, Ainhoa; Asiron Suarez, Joseba. Gorrontz-Olano. Auñamendi Eusko Entziklopedia, aunamendi.eusko-ikaskuntza.eus (Noiz kontsultatua: 2022-1-7).

## Kanpo estekak

* Datuak: Q3111385
* Multimedia: Gorrontz-Olano / Q3111385
# Gorritza

    Artikulu hau herriari buruzkoa da; beste esanahietarako, ikus «Gorritza (onddoa)».
Gorritza Mañeruibarreko Girgillao udalerriko herri hustu bat da, Euskal Herriko Nafarroa Garaia lurraldean kokatuta, Izarbeibar-Novenera eskualdean.
XIX. mendean jada despopulatu bezala agertzen zen. Bere lurrak Girgillaoko Udalara pasa ziren.
Bertako biztanleak gorriztarrak ziren.

## Izena

Gorritza toponimoa beste hizkuntza batzuetan ere ezagutzen da, hala nola:
* gaztelaniaz: Gorriza
Gainera, toponimoa hainbat modutan agertu da historian zehar:
* Gorriça (1268)
* Gorriça (1350)
* Gorriça (1366)
* Gorriza (1534)
* Gorriza (1673)
* Gorriza (1802)
* Gorritza (1995)

### Etimologia

Gorritza izena gorri (kasu honetan, inguruko landarediaren koloreari baino gehiago, "soildu" bezala ulertzen dela uste da, hau da, zuhaitzik gabea) eta -tza (ugari den atzizkia) hitzak osatutako toponimoa dela dirudi, "lur gorri edo zurituak" esanahiarekin.

## Historia

Beraskoaingo jaurerrikoa izan zen, 4 biztanle zituen 1858an, 15 1887an, 5 1920an eta 1930ean, 6 1940an, 8 1950ean eta bat bera ere ez 1960an. Nafarroako Baso Ondareari dagokio.
1857an Girgillaoren parte izan aurretik, Argiñaritz eta Gorritza udalerriaren parte izan zen, eta ordutik populazioa zuen.

## Oharrak

* ↑ /gorít͡s̻a/ ahoskatua (laguntza) Azentua: zorrotza bigarren silaban

## Erreferentziak

* ↑ Euskaltzaindia: Euskal Onomastikaren Datutegia.
* ↑ «Gorritza - Lekuak - EODA» www.euskaltzaindia.eus (Noiz kontsultatua: 2021-08-30).

## Ikus, gainera

* Girgillao
* Mañeruibar
* Nafarroa Garaia

## Kanpo estekak

* Datuak: Q12258689
# Gorritza (onddoa)

    Artikulu hau onddoari buruzkoa da; beste esanahietarako, ikus «Gorritza».
Gorritza, gorrista edo errotari marroi-arrosa (Rhodocybe gemina) Entolomataceae familiako onddo espezie bat da. Jangarri ona, Burgos eta Palentziako eskualde batzuetan oso preziatua.
Sinonimoa: Rhodocybe truncata.

## Deskribapena

Kapela: 6 eta 10 cm bitarteko diametrokoa, ganbila, titi zabal batekin, gero, laua eta, azkenean erdian hondoratua, ertza batzuetan irregularra, gorrixka-marroi-haragi kolorekoa, zuntz txiki adnatekin markatua.
Orriak: Hasieran estu, gero normalean zabal; itsatsita edo zertxobait dekurrenteak, zuri-krema kolorekoak edo krema-arrosa kolorekoak, ondoren lehoi kolorekoak erreflexu arrosekin esporengaitik.
Orri dekurrenteak: Hanka ukitzeaz gain, beherantz jarraitzen duten orriak.
Hanka: Lodia, mozkotea, trinkoa, batzuetan irregularra, zuria edo arrosaz zikinduta, haritsua.
Haragia: Lodia, trinkoa, sendoa, zuria edo arrosa eremuka, irinaren usaina eta zaporea ditu. Autoreren batek dio usaina intxaur edo mazapan baten mamiaren antzekoa dela.
Etimologia: Rhodocybe terminoa grekotik dator, arrosa, esan nahi duen "rhódon" hitzetik eta burua esan nahi duen "cybe" hitzetik. Kapelaren koloreagatik. Truncata epitetoa berriz latinetik dator, moztua esan nahi duen "truncatus" hitzetik. Bere itxura eta formagatik.

## Jangarritasuna

Estimatua Burgosko eta Palentziako eskualde batzuetan.

### Nahasketa arriskua

Oso espezie aldakorra da; forma txikiagoak eta ahulagoak daude, eta Collybia batzuekin nahas daitezke.

## Sasoia eta lekua

Udazkenean da ugaria, gutxiago baina udaberrian ere ugaltzen da. Ziza lekuetan aurkitzen da, batez ere 600 metrotik gorako altuerako zelaietan.

### Banaketa eremua

Europa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Sociedad de Ciencias ARANZADI, Departamento de MICOLOGIA. (2000). Setas del Pais Vasco, del campo a la cocina. Kutxa Fundazioa, 146 or. ISBN 84-7173-372-2..
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 284 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 276 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 373 or. ISBN 84-282-0540-X (T. 2). ISBN: 84-282-0538-8 (O.C.)..

## Kanpo estekak

* Datuak: Q1345714
* Multimedia: Clitopilus geminus / Q1345714
# Gorroto

    Artikulu hau sentimeduari buruzkoa da; filma gaitzat duena beste hau da: «Gorrotoa (filma)»
Gorrotoa edo herra gauza, pertsona edo talde suntsidura nahi deneko ezezko sentimendua da, maitasunaren aurkakoa. Gorrotoa beldurrean oinarrituta izan daiteke. Noizean behin, gorrotoa indarkeriaren atarikoa izan ohi da. Arrazismoa beste herri edo etnia gorrotoan datza; xenofobia, berriz, psikiatria arazoa da, jende arrotza edo kanpotarren beldurrean datzalako.

## Kanpo estekak

* Datuak: Q160232
* Multimedia: Hate / Q160232
* Aipu famatuak: Gorrotoa
# Gorroto-delitu

Gorroto-delitua zigor-arloko arau-haustea da, haren biktimak egiaz edo ustez duen ezaugarri baten aurkako aurreiritzietan oinarritua. Gorroto-delituak edo gorroto-krimenak pertsona edo talde batek beste bati erasotzen dionean gertatzen dira, baldin eta pertsona edo talde hori talde sozial jakin batekoa, benetakoa edo hautemandakoa izateagatik soilik bada, hala nola arraza, etnia, larruazalaren kolorea, desgaitasuna, hizkuntza, nazionalitatea, itxura fisikoa, erlijioa, orientazio sexuala, genero-identitatea, afiliazio politikoa eta abar.

## Erreferentziak

* ↑ Euskalterm: [Hiztegi terminologikoa] [2008]
* ↑ Euskalterm: [Kriminologia Hiztegia] [2018]

## Kanpo estekak

* Datuak: Q459409
* Multimedia: Hate crimes / Q459409
# Gorroto-diskurtso

Gorroto-diskurtsoa pertsona zein talde batzuen aurka egindako adierazpena da, haienganako gorrotoa eta aurreiritziak, haien aurkako indarkeria sustatu edota haiek mespretxatu egiten dituena, haien arraza, etnia, erlijio, naziotasun, adin, itxura, sexu-joera, hizkuntza, joera politiko edo moral edo estatus sozioekonomikoarengatik.

## Erreferentziak

* ↑ (Gaztelaniaz) Rodríguez Expósito, Carlos. «Discurso del odio» Crimipedia.

## Ikus, gainera

* Ad hominem argudioa
* Agente zirikatzaile
* Astroturfing
* Bandera faltsuko operazio
* Divide et impera
* Gerra psikologiko
* Propaganda beltz

## Kanpo estekak

* Datuak: Q653347
* Multimedia: Hate speech / Q653347
# Geneva-on-the-Lake (Ohio)

Geneva-on-the-Lake Ohioko herri bat da. Ashtabula konderrian kokatua dago. 2010ean 1.288 biztanle zituen, 5,85 kilometro koadrotan banatuta.

## Ikus, gainera

* Ashtabula konderria

## Kanpo estekak

* Datuak: Q2496958
* Multimedia: Geneva-on-the-Lake, Ohio / Q2496958
# Hamilton (Zeelanda Berria)

    Artikulu hau Zeelanda Berriko hiriari buruzkoa da; beste esanahietarako, ikus «Hamilton».
Hamilton edo Kirikiriroa (maorieraz) Zeelanda Berriko laugarren hiririk handiena da, Auckland, Christchurch eta Wellington ondoren. Ipar Uhartean dago kokatuta, Waikato eskualdean.
2005ean 133.700 biztanle zituen eta asko hazi da azken urteotan. Waikato eta Wintec (Waikatoko Institutu Teknologikoa) unibertsitateetara ikasle asko datoz.

## Klima

Datu klimatikoak (Hamilton) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 24 | 24 | 23 | 20 | 17 | 14 | 14 | 15 | 16 | 18 | 20 | 22 | 18.9 |
| Batez besteko tenperatura minimoa (°C) | 13 | 13 | 12 | 9 | 7 | 5 | 4 | 5 | 7 | 8 | 10 | 12 | 8.7 |
| Pilatutako prezipitazioa (mm) | 85 | 71 | 87 | 95 | 102 | 119 | 126 | 117 | 102 | 96 | 93 | 95 | 1184 |
| Prezipitazio egunak (≥ 1.0 mm) | 11 | 9 | 12 | 12 | 16 | 17 | 18 | 19 | 18 | 17 | 14 | 14 | 177 |
| Eguzki orduak | 217 | 196 | 186 | 150 | 124 | 90 | 124 | 120 | 155 | 186 | 210 | 217 | 1975 |
| Iturria: ||||||||||||||

## Erreferentziak

* ↑ http://www.worldclimateguide.co.uk/climateguides/newzealand/hamilton.php NIWA

## Kanpo estekak

* (Ingelesez) Hamilton hiriko webgune ofiziala
* Datuak: Q200028
* Multimedia: Hamilton, New Zealand / Q200028
# Hamilton Ricard

Hamilton Ricard (1974ko urtarrilaren 12a - ) Kolonbiako futbolari ohia da.

## Selekzio nazionala

Kolonbiako selekzioarekin :
| Urtea | Partida | Gol |
| 1995 | 3 | 1 |
| 1996 | 1 | 0 |
| 1997 | 13 | 3 |
| 1998 | 2 | 0 |
| 1999 | 6 | 1 |
| 2000 | 2 | 0 |
| Guztira | 27 | 5 |

## Kanpo loturak

* National Football Teams
* (Japonieraz) J.League Data Site
* Datuak: Q80937
# Hamilton Smith

Hamilton Othanel Smith (New York, AEB, 1931ko abuztuaren 23a -) Estatu Batuetako mikrobiologoa da.

## Biografia

Kaliforniako Berkeley eta Johns Hopkins unibertsitateetan egin zituen medikuntza-ikasketak 1952-1956 bitartean, eta Michiganen 1962ra bitartean. 1967an, Johns Hopkins unibertsitatera itzuli zen, eta 1973an mikrobiologiako irakasle izan zen.
Werner Arber eta Daniel Nathans mikrobiologoekin batera, Medikuntzako Nobel saria irabazi zuen 1978an, DNA molekula batean nukleotidoen segida bereziak ezagutzen zituen murrizketa-entzima berri bat aurkitzeagatik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q108896
* Multimedia: Hamilton Othanel Smith / Q108896
# Hamilton Heights

Hamilton Heights New Yorkeko auzoa da Manhattango boroughean. Manhattanville hegoaldean eta Washington Heights iparraldean mugakideak ditu. Harlem-en mendebaldeko zatia da, eta Sugar Hill auzoa barruan dago.

## Kanpo estekak

* Datuak: Q1455265
* Multimedia: Hamilton Heights Historic District / Q1455265
# Hamilton Branch (Kalifornia)

Hamilton Branch Ameriketako Estatu Batuetako erroldak esleitutako leku bat da. Plumas konderrian dago, Kalifornia estatuan. 505 biztanle ditu, 2,811183 kilometro koadroko azaleran banatuta.

## Ikus, gainera

* Plumas konderria

## Kanpo estekak

* Datuak: Q2784882
# Hamilton konderria (Florida)

Hamilton konderria (ingelesez: Hamilton County) Floridako konderri bat da, Ameriketako Estatu Batuetan. Hiriburua Jasper da. 2010eko zentsuaren arabera 14.799 biztanle zituen, Hamilton kilometro koadroko azaleran.

## Geografia

Hamilton konderriak 1.344,35 kilometro koadro ditu. Horietatik 13,64 ura dira. Beste 1.330,71 lurra dira. Biztanleria dentsitatea 0,09 da.

## Demografia

2010eko zentsoan bizi ziren 14.799 pertsonetatik 9.430 txuriak edo hispanoak dira. Horietatik hispano edo latino kategorian 1.306 dira. 5.038 beltzak edo afroamerikarrak. 70 amerikar natiboak ziren eta 0 Hawaii edo Pazifikoko irletako natiboak. 73 asiarrak ziren. Bestelako arraza bat kategorian 13 biztanle daude. Bukatzeko euren burua arraza bat baino gehiagotan 175 pertsonek kokatzen zuten.

### Biztanleria piramidea
## Kanpo estekak

* Datuak: Q257311
* Multimedia: Hamilton County, Florida / Q257311
# Hamilton konderria (Illinois)

Hamilton konderria (ingelesez: Hamilton County) Illinoisko konderri bat da, Ameriketako Estatu Batuetan. Hiriburua McLeansboro da. 2010eko zentsuaren arabera 8.457 biztanle zituen, Hamilton kilometro koadroko azaleran.

## Geografia

Hamilton konderriak 1.128,95 kilometro koadro ditu. Horietatik 3,17 ura dira. Beste 1.125,78 lurra dira. Biztanleria dentsitatea 7,49 da.

## Demografia

2010eko zentsoan bizi ziren 8.457 pertsonetatik 8.339 txuriak edo hispanoak dira. Horietatik hispano edo latino kategorian 105 dira. 31 beltzak edo afroamerikarrak. 10 amerikar natiboak ziren eta 0 Hawaii edo Pazifikoko irletako natiboak. 19 asiarrak ziren. Bestelako arraza bat kategorian 0 biztanle daude. Bukatzeko euren burua arraza bat baino gehiagotan 58 pertsonek kokatzen zuten.

### Biztanleria piramidea
## Kanpo estekak

* Datuak: Q115337
* Multimedia: Hamilton County, Illinois / Q115337
# Hamilton City (Kalifornia)

Hamilton City Ameriketako Estatu Batuetako erroldak esleitutako leku bat da. Glenn konderrian dago, Kalifornia estatuan. 2.263 biztanle ditu, 0,807366 kilometro koadroko azaleran banatuta.

## Ikus, gainera

* Glenn konderria

## Kanpo estekak

* Datuak: Q1573469
* Multimedia: Hamilton City, California / Q1573469
# Hamilton konderria

Hamilton konderria honako konderri hauetako baten izena izan daiteke:
* Hamilton konderria (Florida)
* Hamilton konderria (Illinois)
* Hamilton konderria (Indiana)
* Hamilton konderria (Iowa)
* Hamilton konderria (Kansas)
* Hamilton konderria (Nebraska)
* Hamilton konderria (New York)
* Hamilton konderria (Ohio)
* Hamilton konderria (Tennessee)
* Hamilton konderria (Texas)
# Haitz

    Beste esanahi batzuen berri izateko, ikus: «Harkaitz (argipena)»
    Beste esanahi batzuen berri izateko, ikus: «Harri»
Haitza edo harkaitza harrizko muino, mendi edo tontorra da. Maiz, glaziar edo izotz-geruza batek eremu baten gainetik pasatuta bigunagoa den materiala eraman zuelako eratua da haitza.

## Kanpo estekak

* Datuak: Q1404150
* Multimedia: Rocks / Q1404150
# Haitz-garrapo

Haitz-garrapoa (Sitta neumayer) Sitta generoko animalia da. Hegaztien barruko Sittidae familian sailkatua dago.

## Erreferentziak

* ↑ (Ingelesez)BirdLife International (2012) Species factsheet. www.birdlife.org webgunetitik jaitsia 2012/05/07an
* ↑ (Ingelesez) IOC Master List

## Ikus, gainera

* Sitta
* Sittidae

## Kanpo estekak

* World Bird Names
* Datuak: Q749701
* Multimedia: Sitta neumayer / Q749701
* Espezieak: Sitta neumayer
# Haitz (uharte)

Haitza, gizakiek populatzeko txikiegia den harkaitzezko uhartetxoa da.
Gainontzeko hizkuntza askotako izendapenek antzinako eskandinavierazko sker hitzan jatorria dute, hortik ingelesezko skerry hitzera eratorri zen. Beste hizkuntza ugarietara ere pasa da, tartean, eskozieraz skerrie edota skerry, islandieraz eta feroeraz sker, danieraz skær, suedieraz skär, norvegieraz skjær edota skjer, alemanez Schäre, suomieraz eta estonieraz kari, Eskoziako gaeleraz Sula Sgeir, irlanderaz sceir, manxeraz skeyr, italieraz scoglio, gaztelaniaz escollo, portugesez escolho eta frantsesez écueil.

## Kanpo estekak

* Datuak: Q216851
* Multimedia: Skerries / Q216851
# Haitz Berri

Haitz Berri Espainiako Alderdien Legea onartu ondoren Bakaikun sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.

## Ikus, gainera

* Espainiako Alderdien Legea

## Kanpo estekak

* Datuak: Q12258844
# Haitz-kabuxa

Haitz-kabuxa (Aidablennius sphynx) Blenniidae familiako arraina da, ipar-ekialdeko Ozeano Atlantikoan, Mediterraneon eta Itsaso Beltzan bizi dena. 8 zentimetroko luzera du. Bere generoan monotipikoa da.

## Erreferentziak

* ↑ Nelson, Joseph S.. (2006). Fishes of the World. John Wiley & Sons ISBN 0-471-25031-7..

## Kanpo estekak

* Datuak: Q2244148
* Multimedia: Aidablennius sphynx / Q2244148
* Espezieak: Aidablennius sphynx
# Haitzarte

Haitzartea, haizpitartea edo trokartea eremu menditsuko ebakidura luze, sakon eta estua da, erreka edo uhar baten higadurak sortutakoa. Batzuetan haitzartea eratu zuen erreka agortu egiten da. Handia denean, arroila izena ematen zaio. Haitzarte batzuk balio estrategiko handikoak izan dira historian; adibidez Termopilak (Grezia), Agincourt (Frantzia), Oskia (Euskal Herria) eta Siq (Petrako sarbide bakarra).

## Erreferentziak

* ↑ Euskalterm: haitzarte, Hiztegi terminologikoa, euskadi.eus

## Kanpo estekak

* Datuak: Q3699460
# Haselbachtal

Haselbachtal Alemaniako udalerria da. Saxonia estatuan dago, [[Bautzen (barrutia)|Bautzen]] barrutian. 2014an 4.066 biztanle zituen 37,47 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q93247
* Multimedia: Haselbachtal / Q93247
# Geocharis

Geocharis Zingiberaceae familiako landare loredun generoa da. Sei espezie ditu.

## Espezieak

* Geocharis aurantiaca Ridl. - Johor
* Geocharis fusiformis (Ridl.) R.M.Sm. - Filipinak, Sabah
* Geocharis macrostemon (K.Schum.) Holttum - Sumatra
* Geocharis radicalis (Valeton) B.L.Burtt & R.M.Sm. - Sumatra
* Geocharis rubra Ridl. - Sarawak
* Geocharis secundiflora (Ridl.) Holttum - Malaysiako penintsula

## Erreferentziak

* ↑ Kew World Checklist of Selected Plant Families
* ↑ Govaerts, R. (2004). World Checklist of Monocotyledons Database. The Board of Trustees of the Royal Botanic Gardens, Kew.

## Kanpo estekak

* Datuak: Q2364622
* Espezieak: Geocharis (Zingiberaceae)
# Geochelone

Geochelone Testudinidae familiako narrasti genero bat da. Afrikan eta Asian bizi dira.

## Espezieak

* Geochelone elegans (Schoepff 1795)
* Geochelone platynota (Blyth 1863)
* Geochelone sulcata (Miller 1779)
eta honako espezie fosila:
* †Geochelone orthopygia (Cope, 1878)

## Kanpo estekak

* Datuak: Q132328
* Multimedia: Geochelone / Q132328
* Espezieak: Geochelone
# Harrison udalerria, Wayne konderria (Indiana)

Harrison udalerria Ameriketako Estatu Batuetako Indiana estatuko udalerri bat da, Wayne konderrian. Azken zentsuaren arabera 382 biztanle zituen, 16.51 milia karratu (42.8 km$^2$) eremuan.

## Ekonomia

2020ko zentsuaren arabera, Harrison udalerriak 113 etxebizitza zeuden. Per capita diru-sarrerak 21.551 estatubatuar dolar ziren.

## Kanpo estekak

* Datuak: Q5666124
# Harrisonita

Harrisonita]] =

## Ezaugarriak

Harrisonita fosfato mineralaren formula kimikoa hau da: ${\ce {Ca(Fe^{2+},Mg)6(PO4)2(SiO4)2}}$. trigonal*]]ren arabera sortzen ditu kristalak. Mohs eskalaren arabera duen gogortasunaren balioa 4 - 5 da.

## Erreferentziak

* 1 2 (Ingelesez) «Harrisonite: Mineral information, data and localities.» www.mindat.org (Noiz kontsultatua: 12-05-2019).
# Harrisonville (Missouri)

Harrisonville Missourieko hiri bat da. Cass konderrian kokatua dago. 2010ean 10.019 biztanle zituen, 25,60 kilometro koadrotan banatuta.

## Ikus, gainera

* Cass konderria

## Kanpo estekak

* Datuak: Q964431
# Harrison udalerria, Wells konderria (Indiana)

Harrison udalerria Ameriketako Estatu Batuetako Indiana estatuko udalerri bat da, Wells konderrian. Azken zentsuaren arabera 8.810 biztanle zituen, 48.26 milia karratu (125.0 km$^2$) eremuan.

## Ekonomia

2020ko zentsuaren arabera, Harrison udalerriak 3284 etxebizitza zeuden. Per capita diru-sarrerak 24.956 estatubatuar dolar ziren.

## Kanpo estekak

* Datuak: Q5666127
# Harrisonia

Harrisonia bi espezie dituen landareen generoa da. Simaroubaceae familiakoak dira.

## Espezieak

Plants of the World Online hauek jasotzen ditu:
* Harrisonia abyssinica Oliv. - Afrika
* Harrisonia brownii A.Juss. - espezie motak Andaman uharteetatik Malaysia eta Ginea Berrira arteko hedadura etena dutenak.
* Harrisonia perforata (Blanco) Merr. - Txina and Indotxina]]

## Erreferentziak

* ↑ Harrisonia PlantList webgunean.
* ↑ Tropicos: Harrisonia R. Br. ex A. Juss.

## Kanpo estekak

* Datuak: Q2886902
* Multimedia: Harrisonia / Q2886902
* Espezieak: Harrisonia Juss.
# Harrisoniar

| Sistema/ Periodoa | Seriea/ Garaia | Estaia/ Era | Adina (Ma) |
| Kuaternario | Pleistozeno | Gelasiar | gazteagoa |
| Neogeno | Pliozeno | Piacenziar | 3.600–2.58 |
| Neogeno | Pliozeno | Zancliar | 5.333–3.600 |
| Neogeno | Miozeno | Messiniar | 7.246–5.333 |
| Neogeno | Miozeno | Tortoniar | 11.62–7.246 |
| Neogeno | Miozeno | Serravalliar | 13.82–11.62 |
| Neogeno | Miozeno | Langhiar | 15.97–13.82 |
| Neogeno | Miozeno | Burdigaliar | 20.44–15.97 |
| Neogeno | Miozeno | Akitaniar | 23.03–20.44 |
| Paleogeno | Oligozeno | Chattiar | zaharragoa |
| Neogenoaren zatiketak IUGSaren arabera, v2014/02. ||||
Harrisoniar Ipar Amerikako Estaia Ipar Amerikako fauna-estai bat da, Ipar Amerikako Ugaztun Lurtarren Garaiak (NALMA) kronologiaren arabera. ORain dela 24,8 Ma eta 20,6 Ma artean hedatu zen, 4,2 milioi urteko estaia, beraz. Chattiar eta Akitaniar estaiak gainezartzen ditu, Paleogenoan. Sailkapen honen arabera Monroecreekiarraren ostean eta Hemingfordiarraren aurretik etorri zen.

## Kanpo estekak

* Datuak: Q5666210